CELEX: C2004/156/13
Language: da
Date: 2004-06-12 00:00:00
Title: Sag C-184/04: Anmodning om præjudiciel afgørelse forelagt ved kendelse afsagt den 16. april 2004 af Korkein hallinto-oikeus i sagen Uusikaupunki mod Lounais-Suomen verovirasto

12.6.2004   
            
            
               DA
            
            
               Den Europæiske Unions Tidende
            
            
               C 156/6
            
         Anmodning om præjudiciel afgørelse forelagt ved kendelse afsagt den 16. april 2004 af Korkein hallinto-oikeus i sagen Uusikaupunki mod Lounais-Suomen verovirasto
   (Sag C-184/04)
   (2004/C 156/13)
   Ved kendelse afsagt den 16. april 2004, indgået til Domstolens Justitskontor den 19. april 2004, har Korkein hallinto-oikeus i sagen Uusikaupunki mod Lounais-Suomen verovirasto forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Skal artikel 20 i direktiv 77/388/EØF (1) fortolkes således, at berigtigelse af fradrag i henhold til denne artikel, med forbehold af bestemmelserne i stk. 5, er obligatorisk for medlemsstaten, for så vidt angår investeringsgoder?
            
         
               2)
            
            
               Skal direktivets artikel 20 fortolkes således, at berigtigelse af fradrag i henhold til denne artikel også finder anvendelse i en situation, hvor et investeringsgode, i dette tilfælde en fast ejendom, indledningsvis blev anvendt i forbindelse med en afgiftsfritaget virksomhed, hvor fradrag fra starten var fuldstændigt udelukket, selv om godet først senere i berigtigelsesperioden blev anvendt med henblik på en momspligtig virksomhed?
            
         
               3)
            
            
               Kan direktivets artikel 13, punkt C, stk. 2, fortolkes således, at medlemsstaten med hensyn til fradragsretten i forbindelse med erhvervelser vedrørende investeringsgoder i form af fast ejendom kan opstille begrænsninger som dem, der er fastsat i den finske momslov, hvorefter fradragsretten er fuldstændig udelukket i situationer, som den i denne sag foreliggende?
            
         
               4)
            
            
               Kan direktivets artikel 17, stk. 6, andet afsnit, fortolkes således, at medlemsstaten med hensyn til fradragsretten i forbindelse med erhvervelser vedrørende investeringsgoder i form af fast ejendom kan opstille begrænsninger som dem, der er fastsat i den finske momslov, hvorefter fradragsretten er fuldstændig udelukket i situationer, som den i denne sag foreliggende?
            
         
      (1)  Rådets sjette direktiv 77/388/EØF af 17.5.1977 om harmonisering af medlemsstaternes lovgivning om omsætningsafgifter – Det fælles merværdiafgiftssystem: ensartet beregningsgrundlag (EFT L 145, s. 1).